3.  ลักษณะการประกอบธุรกิจ

    1.  ความเป็นมา

บริษัท ศรีเจริญอุตสาหกรรม(1979) จำกัด ก่อตั้งขึ้นในปี พ.ศ. 2496 โดยกลุ่มคุณานันทกุล
และกลุ่มครุจิตร ซึ่งได้แปรสภาพเป็นบริษัทมหาชนจำกัด เมื่อวันที่ 27 ธันวาคม 2536
และได้จดทะเบียนเปลี่ยนชื่อเป็นบริษัท สยามสตีลอินเตอร์เนชั่นแนล จำกัด (มหาชน) เมื่อวันที่ 1
กรกฎาคม 2539 โดยประกอบกิจการผลิต และจำหน่ายเฟอร์นิเจอร์ภายใต้เครื่องหมายการค้า
“LUCKY” “KINGDOM” “OKAMURA” “CHITOSE” และ “PILOT”
และอาคารสำเร็จรูปอเนกประสงค์ “LUCKY” Hi-Tech Building System

พ.ศ. 2535 - บริษัทฯได้รับอนุมัติให้เป็นบริษัทจดทะเบียนในตลาดหลักทรัพย์แห่งประเทศไทย

พ.ศ. 2539 - ได้ร่วมทุนกับ OKAMURA CORPORATION ประเทศญี่ปุ่น จัดตั้งบริษัทชื่อบริษัท
สยามโอคามูระอินเตอร์เนชั่นแนล จำกัด
เพื่อดำเนินธุรกิจการจัดจำหน่ายเฟอร์นิเจอร์ให้แก่ลูกค้าโครงการเป็นหลัก โดยบริษัทฯ
ถือหุ้นในสัดส่วนร้อยละ 51 ของทุนจดทะเบียน

- จัดตั้ง บริษัท ศรีเจริญอินเตอร์เนชั่นแนล จำกัด
เพื่อดำเนินธุรกิจการจัดจำหน่ายเฟอร์นิเจอร์ที่ผลิตจากบริษัทฯ
ซึ่งทำให้สามารถบริการลูกค้าได้สะดวกรวดเร็วมีประสิทธิภาพยิ่งขึ้น โดยบริษัทฯ ถือหุ้นร้อยละ 100
ของทุนจดทะเบียน

- บริษัทฯได้รับการรับรองระบบบริหารคุณภาพ ISO 9001 และได้รับการรับรองต่อเนื่องถึงปัจจุบันที่
version 2008 โดยมีการ re-certification ทุก 3 ปี จากบริษัท บูโร เวอริทัส
เซอทิฟิเคชั่น (ประเทศไทย) จำกัด

พ.ศ. 2542 - เดือนพฤษภาคม ได้รับเครื่องหมาย “ฉลากเขียว” เป็นรายแรก
และรายเดียวในประเทศไทย กับผลิตภัณฑ์เฟอร์นิเจอร์ LUCKY & KINGDOM

- เดือนกรกฎาคม ได้รับอนุมัติให้ใช้เครื่องหมาย ตราสัญญลักษณ์“Thailand Trust Mark”
กับผลิตภัณฑ์เฟอร์นิเจอร์ของบริษัทฯ จากกรมส่งเสริมการส่งออก

พ.ศ. 2543 - จากวิกฤตการณ์ทางเศรษฐกิจของประเทศนับตั้งแต่ปี 2540 ทำให้บริษัทฯ เกิด
ปัญหาหนี้สินที่เพิ่มสูงขึ้นซึ่งเป็นผลจากความผันผวนของอัตราแลกเปลี่ยนเงินตรา บริษัทฯ
และกลุ่มเจ้าหนี้สถาบันการเงินจึงได้ยื่นคำร้องต่อศาลเพื่อขอฟื้นฟูกิจการซึ่งศาลได้มีคำสั่งเมื่อวันที่ 11
พฤษภาคม 2543 เห็นชอบกับแผนฟื้นฟูกิจการของบริษัทฯ โดยมี บริษัท ดีลอยท์ ทู้ช โธมัทสุ
แพลนเนอร์ จำกัด และบริษัท สยามสตีลแพลนเนอร์จำกัด เป็นผู้บริหารแผน

พ.ศ. 2544 - เดือนเมษายน บริษัทฯ ได้ดำเนินการเพิ่มทุนจากเดิมทุนจดทะเบียน 365 ล้านบาท
จดทะเบียนเพิ่มทุนอีกจำนวน 1,270,671,110 บาท เป็นทุนจดทะเบียนทั้งสิ้น 1,635,671,110
บาท โดยหุ้นที่เพิ่มขึ้นใหม่นี้ได้จัดสรรให้แก่เจ้าหนี้สถาบันการเงิน
ซึ่งเป็นการแปลงหนี้เป็นทุนตามแผนฟื้นฟูกิจการของบริษัทฯ และ ณ วันที่ 3 กรกฎาคม 2544
บริษัทฯได้ดำเนินการแปลงหนี้เป็นทุนแล้วเสร็จ และ เป็นทุนชำระแล้วจำนวน 1,087,024,910
บาท

พ.ศ. 2545 - เดือนตุลาคม
บริษัทฯได้ดำเนินการแปลงหนี้เป็นทุนครั้งที่สองรวมเป็นทุนชำระแล้วจำนวน 1,635,669,810 บาท

พ.ศ. 2547 - เดือนธันวาคม ได้ดำเนินการเพิ่มทุนจดทะเบียนเป็น 4,931,258,490 บาท
จากเดิมทุน จดทะเบียนชำระแล้ว 1,635,669,810 บาท เพิ่มทุนจดทะเบียนอีก 3,295,588,680
บาท โดยออกหุ้นสามัญใหม่จำนวน 329,558,868 หุ้น มูลค่าที่ตราไว้หุ้นละ 10 บาท
โดยเสนอขายแก่บุคคลโดยเฉพาะเจาะจง จำนวน 178,571,429 หุ้น ในราคาหุ้นละ 1.40 บาท
เพื่อนำไปชำระหนี้แก่เจ้าหนี้สถาบันการเงินและได้ทำการชำระหนี้แล้วเมื่อ 30 ธันวาคม 2547
สำหรับส่วนที่เหลือ 150,987,439 หุ้น เพื่อการแปลงหนี้เป็นทุน ซึ่งได้ดำเนินการ แล้วเสร็จเมื่อ
27 ธันวาคม 2547

พ.ศ. 2548 - เดือนพฤษภาคม ได้ดำเนินการลดทุนจดทะเบียนทั้งหมด 493,125,849 หุ้น
โดยการ ลดมูลค่าหุ้นที่ตราไว้จากราคาหุ้นละ 10 บาท เหลือราคาหุ้นละ 1 บาท
เพื่อล้างขาดทุนสะสมของบริษัททั้งหมด

- เดือนมิถุนายน ได้ดำเนินการเพิ่มทุนจดทะเบียนอีก 100,000,000 บาท
โดยออกหุ้นสามัญใหม่จำนวน 100,000,000 หุ้น มูลค่าที่ตราไว้หุ้นละ 1 บาท
รวมเป็นทุนจดทะเบียนชำระแล้ว 593,125,849 บาท
โดยเสนอขายหุ้นเพิ่มทุนให้แก่บุคคลโดยเฉพาะเจาะจง เพื่อนำไปชำระหนี้แก่เจ้าหนี้สถาบันการเงิน

พ.ศ. 2549 - เดือนกรกฎาคม บริษัทฯ ได้รับรางวัล บริษัทที่มีผลการดำเนินงานดีเด่นในปี 2548
(SET AWARDS 2006) ของกลุ่ม Consumer Products จากตลาดหลักทรัพย์แห่งประเทศไทย

- เดือนกันยายน บริษัทฯได้พ้นจากการฟื้นฟูกิจการตามคำสั่งศาล ดังนั้น
อำนาจหน้าที่สิทธิในการจัดการกิจการและทรัพย์สินกลับมาเป็นของผู้บริหาร
และผู้ถือหุ้นของบริษัทตามกฎหมาย

- เดือนพฤศจิกายน
บริษัทฯได้จัดประชุมสามัญประจำปีผู้ถือหุ้นเป็นครั้งแรกนับแต่พ้นจากการฟื้นฟูกิจการ
โดยมีนัยสำคัญเกี่ยวกับการเปลี่ยนแปลงคณะกรรมการบริษัทฯ และอำนาจการบริหาร
ทั้งนี้เพื่อให้สอดคล้องกับข้อบังคับของบริษัทฯที่กำหนดไว้
และเพื่อให้การบริหารงานของบริษัทฯมีความเหมาะสมกับสภาพการดำเนินธุรกิจ

พ.ศ. 2550 - นิตยสารฟอร์บส์ จัดอันดับให้บริษัทฯ เป็นหนึ่งใน 200
บริษัทยอดเยี่ยมทั่วเอเชียในกลุ่มบริษัทที่มียอดขาย 1,000 ล้านเหรียญสหรัฐอเมริกา

- เดือนกรกฎาคม ได้รับการรับรองมาตรฐานแรงงานไทย (มรท.8001) ระดับพื้นฐาน
เป็นการปฏิบัติตามมาตรฐานความรับผิดชอบทางสังคมของธุรกิจไทย
จากกรมสวัสดิการและคุ้มครองแรงงาน กระทรวงแรงงาน

พ.ศ. 2551 - เดือนเมษายน ได้รับประกาศเป็นผู้ชำระภาษีดีเด่น
ประเภทผู้ชำระภาษีสูงสุดประจำปี 2551 จากเทศบาลตำบลสำโรงใต้ จังหวัดสมุทรปราการ

- เดือนพฤษภาคม ได้รับการรับรองมาตรฐานการบริหารจัดการ ด้านเอดส์ในสถานประกอบกิจการ
ระดับทอง เป็นผู้นำพัฒนาสังคม ช่วยลดและช่วยเหลือโดยไม่เลือกปฏิบัติต่อผู้ติดเชื้อเอชไอวี
จากกรมสวัสดิการและคุ้มครองแรงงาน กระทรวงแรงงาน และกรมควบคุมโรค
กระทรวงสาธารณสุข

พ.ศ. 2552 - เดือนกันยายน ได้รับเกียรติบัตรรับรองความรับผิดชอบต่อสังคม
ตามมาตรฐานความรับผิดชอบของผู้ประกอบการอุตสาหกรรมต่อสังคม (Standard for
Corporate Social Responsibility: CSR-DIW)) จากกรมโรงงานอุตสาหกรรม
กระทรวงอุตสาหกรรม

- เดือนพฤศจิกายน ได้รับการรับรองระบบด้านการจัดการความปลอดภัยชีวอนามัย(TIS 18001)
และ (HOSAS 18001) จากบริษัท บูโร เวอริทัส เซอทิฟิเคชั่น(ประเทศไทย) จำกัด

- เดือนธันวาคม ได้รับการรับรองระบบด้านการจัดการสิ่งแวดล้อม (ISO 14001) จากบริษัท บูโร
เวอริทัส เซอทิฟิเคชั่น (ประเทศไทย) จำกัด

พ.ศ. 2553 - บริษัทฯได้รับเกียรติบัตรรับรองความรับผิดชอบต่อสังคมอย่างต่อเนื่อง(CSR-DIW
Continuous Awards 2010)
ตามมาตรฐานความรับผิดชอบของผู้ประกอบการอุตสาหกรรมต่อสังคม (Standard for
Corporate Social Responsibility CSR-DIW)) จากกรมโรงงานอุตสาหกรรม
กระทรวงอุตสาหกรรม

- เดือนมิถุนายน
ได้รับรางวัลการพัฒนาเป็นสถานประกอบการปลอดบุหรี่ได้ระดับก้าวหน้า(Platinum)
จากสำนักงานกองทุนสนับสนุนการสร้างเสริมสุขภาพ(สสส.)

พ.ศ. 2554 - ได้รับเกียรติบัตรรับรองความรับผิดชอบต่อสังคมอย่างต่อเนื่อง(CSR-DIW
Continuous Awards 2011)
ตามมาตรฐานความรับผิดชอบของผู้ประกอบการอุตสาหกรรมต่อสังคม (Standard for
Corporate Social Responsibility CSR-DIW)) จากกรมโรงงานอุตสาหกรรม
กระทรวงอุตสาหกรรม

  พ.ศ. 2555 - เดือนมิถุนายน ได้รับรางวัล
  ที่สามารถพัฒนาเป็นสถานประกอบการสร้างเสริมสุขภาพ ระดับก้าวหน้า
  จากสำนักงานกองทุนสนับสนุนการสร้างเสริมสุขภาพ (สสส.)

  และได้รับประกาศนียบัตรระดับ Achievement Award ด้าน Workplace Conditions
  Assessment (WCA) จาก Intertek testing Services (Thailand) Ltd.

- เดือนตุลาคม ได้รับโล่ประกาศเกียรติคุณ จากกรมพัฒนาพลังงานทดแทนและอนุรักษ์พลังงาน
กระทรวงพลังงาน ในฐานะเป็นโรงงานตัวอย่างในการฝึกอบรม ภายใต้โครงการพัฒนาบุคลากร
ภาคปฏิบัติเพื่อปรับปรุงประสิทธิภาพการใช้พลังงานของเครื่องจักรและอุปกรณ์ในระบบอัดอากาศ

พ.ศ. 2556 - เดือนกรกฎาคม ได้รับโล่จากกรมพัฒนาพลังงานทดแทนและอนุรักษ์พลังงาน
กระทรวงพลังงาน
ในการเข้าร่วมพัฒนาต่อยอดการดำเนินการจัดการพลังงานตามกฎหมายประเทศไทยไปสู่ระบบการจัดการพลังงานในระดับสากล
ISO 50001

- เดือนกรกฎาคม ได้รับมอบใบรับรองมาตรฐานการป้องกันและแก้ไขปัญหายาเสพติด

ในสถานประกอบกิจการ และใบประกาศเกียรติคุณการลดอุบัติเหตุจากการทำงาน
ตามโครงการถนนปู่เจ้าสมิงพรายปลอดยาเสพติดและการลดอุบัติเหตุจากการทำงาน
ของสำนักงานสวัสดิการและคุ้มครองแรงงานจังหวัดสมุทรปราการ

2) ภาพรวมของการประกอบธุรกิจของบริษัทฯ บริษัทย่อย และบริษัทร่วม

บริษัทฯ เป็นผู้ผลิตและจำหน่ายเฟอร์นิเจอร์เหล็กและเฟอร์นิเจอร์ไม้ ภายใต้เครื่องหมายการค้า
“LUCKY” “KINGDOM” “OKAMURA” “CHITOSE” และ “PILOT”
รวมทั้งผลิตและจำหน่ายอาคารสำเร็จรูปอเนกประสงค์ “LUCKY” Hi-Tech Building System
และให้บริการรับตกแต่งภายใน สถานที่ต่างๆทั้งอาคารสำนักงาน โรงแรม สถานศึกษา
สถาบันการเงิน โรงพยาบาล และท่าอากาศยาน เป็นต้น

สำหรับบริษัทย่อย คือ บริษัท สยามโอคามูระอินเตอร์เนชั่นแนล จำกัด และ บริษัท
ศรีเจริญอินเตอร์เนชั่นแนล จำกัด ดำเนินธุรกิจที่เกี่ยวเนื่องกับการจำหน่ายเฟอร์นิเจอร์ “LUCKY”
“KINGDOM” “OKAMURA” “CHITOSE” และ “PILOT” บริษัท สยามสตีล โอซี จำกัด
ดำเนินธุรกิจเกี่ยวกับการจำหน่ายอาคารสำเร็จรูป ผนังกั้นห้อง ชิ้นส่วนอุตสาหกรรม
และผลิตภัณฑ์ที่เกี่ยวเนื่อง ซึ่งจะช่วยสนับสนุนการประกอบธุรกิจของบริษัทฯ

บริษัทร่วม คือ บริษัท สยามโอคามูระสตีล จำกัด และ บริษัท ศูนย์บริการเหล็กสยาม จำกัด
(มหาชน) ประกอบธุรกิจที่เกี่ยวเนื่องกับเหล็ก หรือผลิตภัณฑ์อื่น ๆ ที่เกี่ยวข้อง
และสนับสนุนการดำเนินงานของบริษัทฯ

นโยบายการแบ่งการดำเนินงานของแต่ละบริษัทจะมีคณะผู้บริหารที่สามารถดำเนินการบริหารตามนโยบายของแต่ละบริษัท
ซึ่งกำหนดโดยคณะกรรมการของบริษัทนั้นๆ (Board of Directors)
โดยสามารถสรุปโครงสร้างการลงทุนของบริษัทฯ ในบริษัทย่อย และบริษัทร่วม
และโครงสร้างรายได้ของบริษัทฯ บริษัทย่อย และบริษัทร่วม เป็นดังนี้

โครงสร้างการลงทุนของบริษัท สยามสตีลอินเตอร์เนชั่นแนล จำกัด (มหาชน) ณ วันที่ 30 มิถุนายน
2556

บริษัท สยามสตีลอินเตอร์เนชั่นแนล จำกัด (มหาชน) ได้ลงทุนในกลุ่มกิจการต่างๆ ดังนี้

กลุ่มเฟอร์นิเจอร์ (Furniture Group)

1) บริษัท สยามโอคามูระสตีล จำกัด โดยบริษัทฯถือหุ้นอยู่จำนวนร้อยละ 40 ของทุนจดทะเบียน

2) บริษัท สยามโอคามูระอินเตอร์เนชั่นแนล จำกัด โดยบริษัทฯถือหุ้นอยู่จำนวนร้อยละ 51
ของทุนจดทะเบียน

3) บริษัท ศรีเจริญอินเตอร์เนชั่นแนล จำกัด โดยบริษัทฯถือหุ้นอยู่จำนวนร้อยละ 100
ของทุนจดทะเบียน

กลุ่มวัสดุก่อสร้าง (Construction Materials Group)

1)  บริษัท ศูนย์บริการเหล็กสยาม จำกัด (มหาชน) โดยบริษัทฯถือหุ้นอยู่จำนวนร้อยละ 21
    ของทุนจดทะเบียน

2) บริษัท สยามสตีล โอซี จำกัด โดยบริษัทฯ ถือหุ้นอยู่จำนวนร้อยละ 51 ของทุนจดทะเบียน

กิจการร่วมค้า (Joint –Venture)

1) กิจการร่วมค้า สยามสตีล-วังสิงห์คำ โดยมีสัดส่วนการร่วมทุนร้อยละ 80

2) กิจการร่วมค้าสยามสตีล-กนกเฟอร์นิเจอร์ โดยมีสัดส่วนการร่วมทุนร้อยละ 49

โครงสร้างการลงทุนของ บริษัท สยามสตีลอินเตอร์เนชั่นแนล จำกัด (มหาชน)

ณ วันที่ 30 มิถุนายน 2556

[TABLE]

[TABLE]

หมายเหตุ * ยังไม่มีข้อมูลเนื่องจากยังไม่ปิดบัญชีของรอบปีบัญชี 2556